في سنتي التانية في كلية التمريض، المدرسة ادتنا امتحان. كنت طالبة مجتهدة وكنت شاطرة في كل المواد. خلصت الأسئلة بنجاح لحد ما قريت السؤال الأخير: "إيه الاسم الأول بتاع الست اللي بتنضف المدرسة؟"
طبعاً ده كان هزار. كنت بشوف الست اللي بتنضف كل يوم. هي قصيرة وعندها حوالي ٦٠ سنة. شعرها اسود. بس انا هعرف اسمها منين؟ معمريش اتكلمت معاها قبل كده. في الحقيقة، معمريش حتى فكرت اني اتكلم معاها. بصيت على ورقتي وبدأت احس بالذنب جامد. في الآخر، سلمت ورقتي وسايبة السؤال الأخير فاضي.
قبل ما الحصة تخلص، طالب سأل إذا كان السؤال الأخير هيتحسب في الدرجات.
"أكيد،" المدرسة قالت. "في حياتك، هتقابل ناس كتير. كلهم مهمين. يستاهلوا اهتمامك ورعايتك، حتى لو كل اللي هتعمله إنك تبتسم وتقول السلام عليكم."
عمري ما نسيت الدرس ده. كل الناس تستاهل اهتمامي ولازم اتعرف على كل الناس اللي بيشتغلوا ويعيشوا حواليا. ده كان، يمكن، أهم درس في حياتي. كمان عرفت إن اسم الست اللي بتنضف كان Dorothy.
المدرسة كانت عايزة توصل ايه للطلبة من خلال السؤال الأخير؟
لازم تهتم بكل الناس اللي حواليك. لازم تذاكر كويس عشان تجيب درجات حلوة في المدرسة. لازم تبقى صاحب الست اللي بتنضف. لازم تحاول تعمل صحاب كتير.